Beszámoló a magyar siklóernyős XC válogatott 2016. évi munkájáról.

Sajnos a kedvezőtlen időjárás miatt ismét sok verseny elmaradt, vagy csak kevéssé értékelhető lett. A idei szlovéniai versenyeken is a szokásosnál kevesebb értékelhető nap lett. Többek között ez volt az egyik ok, ami miatt a WPRS rangsorban hátrébb csúsztunk. Sajnos a tavalyi évben legtöbb pontot hozó Takács Pál az idén nem vett részt XC versenyeken, ez is nagyon érezhető volt a csapat eredményében.

A legnagyobb megmérettetés a krushevoi EB volt, ahol a magyar csapat férfi és nő tagjai a vártnál rosszabb eredménnyel szerepeltek, ez is közrejátszott a WPRS rangsor alakulásában. Mindent összevetve a fent említett körülmények együtt eredményezték, hogy a világranglistán, évek óta a stabilan szereplő magyar válogatott kicsúszott az igen előkelő első tíz csapat közül.

Sikeres volt azonban az idén lengyelekkel közösen lebonyolított nemzeti bajnokság, ahol jó eredményekkel szerepeltek a hazai pilóták.

A 2016. évi jelentősebb magyar eredmények teljesség igénye nélkül:

EB Krushevo, Macedónia, 150 induló, 30 csapat.

…61. Rácz Balázs…68. Falucskai Lóránt, …100. Sokacz Milan…126. Honti Adél…142. Juhász Katalin

Csapat…18. Magyarország

Magyar-Lengyel Nemzeti bajnokság 2016, Tolmin, Szlovénia, 133 pilóta, 28 nemzet

Overall…3. Nagy Máté, Női. ..2 Honti Adél

Overall csapat: …3. Green Enairgy Team,/ Nagy Máté, Vértes Balázs, Rács Balázs, Sokacz Milán, Simonics Péter/

Serial overall: …2. Bajor Boldizsár

Magyar Nemzeti Bajnokság 2016:

1. Nagy Máté
2. Vértes Balázs
3. Sokacz Milán

Nők:

1. Honti Adél
2. Tóth Anita
3. Juhász Katalin

A 2017. évben az olaszországi VB re készülünk. Ennek egyelőre sem a szakmai sem az anyagi hátterét nem látom biztosítottnak. Véleményem szerint, tavalyi évben hosszú idő óta először lehetett érzékelni, hogy a magyar csapat tagjai közül többen kevéssé motiváltak, persze volt olyan újonc is aki év végére vezette a magyar rangsort! /Falucskai Lóri/. Azt gondolom, ennek egyik fő oka, hogy gyakorlatilag nagyon csekély támogatás kapunk, és a felszerelések és verseny nevezések mindenkire nagyon nagy anyagi terhet rónak.

Alapjaiban kellene átszervezni azokat az anyagi forrásokat , amelyek támogatást jelenthetnének

* a magyar válogatott további nemzetközi szereplésének, rövid és hosszú távon
* az utánpótlás fejlesztésének
* felszerelések vásárlásának
* a nemzeti bajnokság színvonalának emelésének
* a sportág hazai népszerűsítésének
* a médiában rejlő források felderítésének és kiaknázásának

Kérem a T. Szakmai vezetést, hogy a fenti tájékoztatásom alapján, nyújtsanak segítséget, hogy a 2017. évben ismét felzárkózhassunk a világ élvonalába.

2016-12-29 Simonics Péter  
 szövetségi kapitány